**7*-*րդկրթականհարթակ**

 **16-րդ շաբաթ**

***Նախորդ դասի ստուգում։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
	+ **Գրականություն** – Հովհաննես Թումանյան։ Նվարդ Թումանյանի հուշը Հովհաննես Թումանյանի մասին։ Դասանյութն ամփոփել հետևյալ հարցերով։
		- Ե՞րբ է ծնվել Հովհաննես Թումանյանը.
		- Ո՞վ է պատմում այս պատմությունը
		- Ո՞վ էր Ամենայն հայոց կաթողիկոսը 1915 թվականին
		- Թումանյանի ո՞ր արարքը դուր չեկավ կաթողիկոսին
		- Ինչպե՞ս է առաջացել «ամենայն հայող բանաստեղծ» կոչումը
		- Ինչի՞ց էր դժգոհ Թումանյանը։
* **Բառագիտություն**
	+ Վերհիշել հետևյալ բառերի բացատրությունները
		- Սարսափելի – շատ վատ
		- Պատսպարվել – պաշտպանվել, թաքնվել
		- Զանազան – տարբեր
		- Կոմիտե – ղեկավար մարմին
		- Կազմակերպություն – Հասարակական կամ քաղաքական միավորում՝ միություն
		- Վրդովվել – Մտատանջվել, խռովվել
	+ Վերհիշել հետևյալ բառերի հոմանիշները
		- Գաղթականն-փախստական
		- Պատսպարվել-թաքնվել
		- Հատկացնել-տրամադրել
		- Զայրացած-բարկացած
		- Վարմունք-արարք
	+ Վերհիշել հետևյալ բառերի հականիշները
		- Կիսավարտ-ավարտուն
		- դժոխքում-դրախտ
		- դժգոհություն-գոհունակություն
		- վրդովվել-հանդարտվել
		- Գաղթական-տեղաբնակ
* **Հայոց լեզու** – Բառի բաղադրիչներ։ Արմատ։ Մայրենի 6, էջ 89-90։
* **Մշակույթ –** Հովհաննես Թումանյանի մասին մուլտֆիլմի դիտում և քննարկում

***Նոր դաս։***

**Անցած նյութի ամփոփում։ Կրկնողություն։ Նախապատրաստել աշակերտներին գիտելիքների ստուգման երկրորդ փուլին։**

* **Ի՞նչ է էպոսը։**
	+ Ո՞րն է հայերի էպոսը։
	+ Ի՞նչ է պատկերվում էպոսի մեջ։
	+ Քանի ճյուղ ունի «Սասնա ծռեր» էպոսը:
	+ Ինչպե՞ս է կոչվում հայոց էպոսի առաջին ճյուղը:
	+ Ինչպե՞ս է կոչվում հայոց էպոսի չորրորդ ճյուղը:
	+ Ինչպե՞ս է կոչվում հայոց էպոսի երկրորդ ճյուղը:
	+ Ինչպե՞ս է կոչվում հայոց էպոսի երրորդ ճյուղը:
	+ Ո՞վ էր Ծովինարը:
	+ Ինչո՞ւ է Ծովինարը որոշում դառնալ Խալիֆի կինը:
	+ Ինչպե՞ս ես գնահատում Ծովինարի արարքը:
	+ Ինչի՞ց են ծնունդ առնում Սանասարն ու Բաղդասարը:
	+ Հիշի՛ր, թե հայոց առասպելաբանության մեջ էլ որ հերոսն էր ծնունդ առել երկրային տարերքից:
	+ Ու՞մ հետ է ամուսնանում Սանասարը և ովքեր էին նրա զավակները:
	+ Ու՞մ էր հարկատու Սասունը Մեծ Մհերի տարիներին:
	+ Ինչո՞ւ են Մհերին անվանում առյուծաձև:
	+ Ինչպե՞ս ես գնահատում Մեծ Մհերի արարքը․ ճիշտ է անում նա՝ գնալով Իսմիլ Խաթունի մոտ, թե ոչ:
	+ Ո՞վ էր Մեծ Մհերի կինը:
	+ Ո՞վ է Սասունցի Դավթի կինը:
	+ Ինչո՞ւ է Դավիթն անիծում Փոքր Մհերին:
	+ Ինչո՞ւ է Փոքր Մհերը փակվում քարանձավի մեջ:
* **Բացատրի՛ր այս արտահայտությունների իմաստը ․**
* Իշխում էր ***ահեղ***, ու նրա օրով
Հավքն էլ չէր անցնում Սասմա սարերով։
* Հազար բերան էր— մի Առյուծ-Մըհեր։
* Քառասուն տարում
«Ա՜խ» չէր քաշել նա դեռ իրեն օրում։
* Հասել են կյանքիս աշնան օրերը,
Շուտով սև հողին կերթամ ես գերի։
* Ու միտք էր անում հսկան ծերունի։
* Մենք մահինն ենք միշտ ու մահը մերը:
* Ու քաղցր աչքով մեզ մտիկ անես։
* Անց պիտի կենաս իմ թրի տակով:
* Փոքրիկ ճկույթը մի քարի առավ,
* Ապառաժ քարից կրակ դուրս թռավ։
* Արինն ելավ հեղեղ։
* Դալար կենա՛, կուռդ։
* Մտիկ արա։
* Հեր ես։
* Սև կապեմ նըրա օրին։
* **Բառարանային աշխատանք**
* կռապաշտ- կուռք պաշտող, հեթանոս
* խալիֆ- արաբ իշխանավորների տիտղոսը
* հոժարակամ-կամովի, ինքնակամ
* արբեցնել-խմացնել
* զղջալ-փոշմանել
* նախրապան-հովիվ
* կարգել-նշանակել
* կողոպտել-թալանել, գողանալ
* ամբար- զանազան մթերքներ պահելու շենք կամ դրա մի մասը, պահեստ
* արու զավակ-տղա երեխա
* զարմ-զավակ, որդի
* ահեղ-ուժեղ, հուժկու
* ահարկու-հզոր, ուժգին, ահեղ
* անվեհեր-անսասան, քաջ
* անահ-անվախ
* ժառանգ-զարմ, զավակ
* կորյուն-առյուծի ձագ
* շվաք-ստվեր
* խարջ-հարկ
* դուշման-թշնամի
* հաղթ-ուժեղ, հզոր, հաղթական
* բազուկ- ձեռք, թև
* հրեղեն-կրակե
* նորելուկ-նորահայտ, նորաթուխ
* ահեղ-ուժեղ
* աժդահա-հսկա
* ասպանդակել-խթանել
* զարկել-հարվածել
* ալևոր-ծերունի
* կուռ-ամուր, պինդ
* օխտը-յոթ
* խալխ-երեխա
* կեծկծալ-թեժ
* գազ-հաստ ձող
* շողոմել-քծնել, շողոքորթել, կեղծավորություն անել։
* ճառագել-ճառագայթել
* ճրագ արա՛-լուսավորի՛ր
* ասպանդակ-թամբից կախված ոտնատեղ
* նժույգ-ձի
* գոմշի կաշի-գոմեշի կաշի
* չոռից-չարից
* տմարդի-անմարդկային, վախկոտ, նենգ
* մեյդան-կենտրոն, մեջտող
* կենալ-մնալ
* գուրզ- ծանր, կլոր գլխով փայտ, որի ծայրին կային երկաթյա մեխեր և հնում օգտագործում էին որպես զենք
* ժաժք-երկրաշարժ
* բուք-ամպ
* բոթ-վատ լուր
* կալել-պատել
* տապ արավ-ծարավեց
* խորունկ-խորը
* հոր-փոս
* վիհ-փոս
* ժահր-գարշահոտ թարախ, թույն

**Հոմանիշներ**

* դուշման-թշնամի
* շվաք-ստվեր
* զարմ-ժառանգ
* ահեղ-ահարկու
* անվեհեր-անահ
* հաղթ-ուժեղ, հզոր, հաղթական
* բազուկ- ձեռք, թև
* հրեղեն-կրակե
* նորելուկ-նորահայտ, նորաթուխ
* աժդահա-հսկա
* ալևոր-ծերունի
* նժույգ-ձի
* տմարդի- վախկոտ, նենգ
* բոթ-վատ լուր
* խորունկ-խորը
* վիհ-փոս

**Հականիշներ**

* դուշման-բարեկամ
* անահ-վախկոտ
* ահեղ-թույլ
* ծեր-երիտասարդ
* փորձանք-հաջողություն
* նորելուկ-հնաբնակ
* աժդահա-թզուկ
* ալևոր-երիտասարդ
* ահեղ-թույլ
* կուռ-խարխուլ
* Ճրագ արա-լույսը մարիր
* բոթ-ավետիս
* խորունկ-սաղր
* ազնիվ-նենգ
* շողալ-խամրել
* **Ներկայացնել անգիր հանձնարարված հատվածները․**

Առյուծ-Մհերը, ***զարմով*** դյուցազուն,
Քառասուն տարի իշխում էր Սասուն.
Իշխում էր ***ահեղ***, ու նրա օրով
Հավքն էլ չէր անցնում Սասմա սարերով։
Սասմա սարերից շա՜տ ու շատ հեռու
Թնդում էր նրա հռչակն ***ահարկու***,
Խոսվում էր իր փառքն, արարքն ***անվեհեր․***Հազար բերան էր— մի Առյուծ-Մհեր։

․․․

Դավիթն էլ ահա սարի գագաթին
Կանգնած՝ գոռում է վիշապի նըման.

— Ով քընած եք՝ արթուն կացե՜ք,
Ով արթուն եք՝ ելե՜ք, կեցե՜ք,

Ով կեցել եք՝ զենք կապեցե՜ք․
Զե՛նք եք կապել՝ ձի թամբեցե՜ք,
Ձի եք թամբել՝ ելե՛ք, հեծե՜ք.
Հետո չասեք՝ թե մենք քընած —
Դավիթ գող-գող եկավ, գընաց...

\*\*\*\*\*\*\*

Դարձե՛ք եկած ճանապարհով,
Ձեր հայրենի հողը Մըսրա.
Բայց թե մին էլ զենք ու զոռով
Վեր եք կացել դուք մեզ վըրա,

   Հորում լինեն քառսուն գազ խոր
Թե ջաղացի քարի տակին,—
Կելնեն ձեր դեմ, ինչպես էսօր,

Սասմա Դավիթ, Թուր-Կայծակին։

   Էն ժամանակ աստված գիտի,
Ով մեզանից կըլնի փոշման.
Մե՞նք, որ կելնենք ահեղ մարտի,
Թե՞ դուք, որ մեզ արիք դուշման...

**Հայոց լեզու**

* Բառի բազմիմաստությունը-Մայրենի 6, էջ 30-31
* Բառի ուղիղ և փոխաբերական իմաստներ- Մայրենի 6, էջ 38
* Համանուններ- Մայրենի 6, էջ 68
* Բառակազմություն- Մայրենի 6, էջ 83-84
* Բառի բաղադրիչներ։ Արմատ- Մայրենի 6, էջ 88-89

**Մշակույթ**

1. Ի՞նչ է էպոսը։
2. Ո՞րն է հայերի էպոսը։
3. Ի՞նչ է պատկերվում էպոսի մեջ։
4. Հայկական էպոսը արվեստի տարբեր ձևերում։